Αρουληνός Ρούστικος

Ο Κόιντος Ιούνιος Αρουληνός Ρούστικος, λατιν.: Arulenus Rusticus (π. 35 – 93 μ.Χ.) ήταν Ρωμαίος συγκλητικός, φίλος και ακόλουθος του Θρασέα Παίτου, και όπως κι αυτός, ένθερμος θαυμαστής της στωικής φιλοσοφίας. Ο Αρουληνός Ρούστικος έγινε αντικαταστάτης ύπατος στο διάστημα (nundinium) από τον Σεπτέμβριο έως τον Δεκέμβριο του 92, με συνάδελφό του τον Γάιο Ιούλιο Σιλανό.  Ήταν μέλος μίας ομάδας Στωικών, που αντιτάχθηκαν στην υποτιθέμενη τυραννία και τις αυταρχικές τάσεις ορισμένων Aυτοκρατόρων, γνωστή σήμερα ως Στωική Αντιπολίτευση.

Οι σύγχρονοί του αναφέρονταν σε αυτόν με ποικίλους τρόπους. Οι Πίνακες (Fasti) της Ποτεντίας και της Όστιας τον αποκαλούν Κ. Αρουλένο Ρουστίκο, ενώ ο Τάκιτος, ο Πλίνιος ο Νεότερος και ο Δίων Κάσσιος τον αποκαλούν Αρουληνός Ρούστικος ή Ρουστίκος Αρουλένος, ωστόσο ο Σουετόνιος τον αποκαλεί Ιούνιο Ρουστίκο. Το γεγονός ότι ο αδελφός του ήταν φίλος του Πλίνιου του Νεότερου, ονόματι Ιούνιος Μαυρίκος, ο συγκλητικός Ιούνιος Ρουστίκος (που μαρτυρείται ότι ήταν ζωντανός το 29 μ.Χ.) αναγνωρίζεται συνήθως ως πατέρας του, και ο Κόιντος Ιούνιος Ρουστίκος (υπάλληλος το 133 και κανονικός ύπατος το 162) ως εγγονός του, μόνο αυξάνει την αμηχανία. Στη μονογραφία του για τις ρωμαϊκές πρακτικές ονοματοδοσίας, η Όλλι Σαλόμιες προσπάθησε να προσδιορίσει σε ποιο γένος ανήκε ο Αρουληνός Ρούστικος —Αρουλενίων ή Ιουνίων— μόνο για να παραδεχτεί, ότι δεν υπάρχει καλύτερη εξήγηση από την πρόταση του Ρόναλντ Σάυμ, ότι το Αρουλένος «είναι είτε εξ υιοθεσίας είτε από τη μητέρα του— και έδωσε προτίμηση στο δυσδιάκριτο «Ιούνιος»». 

 Βιογραφία 
Ο Αρουληνός Ρούστικος ήταν τρίβουνος των πληβείων το 66 μ.Χ., έτος κατά το οποίο ο Θρασέας καταδικάστηκε σε θάνατο από τη Ρωμαϊκή Σύγκλητο. Θα είχε ασκήσει βέτο στην απόφαση της Συγκλητου (senatus consultum), αν δεν τον είχε εμποδίσει ο Θρασέας, καθώς θα είχε προκαλέσει μόνο βέβαιη καταστροφή στον εαυτό του, χωρίς να σώσει τη ζωή του κατηγορουμένου.  Διετέλεσε πραίτωρ στους εμφύλιους πολέμους μετά το τέλος τού Νέρωνα (69 μ.Χ.), όταν ως ένας από τους πρεσβευτές της Συγκλήτου στους στρατούς των Φλαβίων τραυματίστηκε από τους στρατιώτες του Πετίλιου Κεριάλι.  Αν και ο Αρουληνός Ρούστικος απέκτησε το αξίωμα τού υπάτου κατά τη διάρκεια της βασιλείας του Δομιτιανού, τον επόμενο χρόνο καταδικάστηκε σε θάνατο, επειδή έγραψε έναν πανηγυρικό λόγο στον Θρασέα.Όταν κάποτε έδινα διάλεξη στη Ρώμη, ο περίφημος Ρουστίκος, τον οποίο ο Δομιτιανός αργότερα σκότωσε από φθόνο για τη φήμη του, ήταν ανάμεσα στους ακροατές μου, και ένας στρατιώτης πέρασε μέσα από το ακροατήριο και του παρέδωσε μία επιστολή από τον Αυτοκράτορα. Ακολούθησε σιωπή, και έκανα και εγώ μία παύση, για να διαβάσει την επιστολή του· αλλά αρνήθηκε, και δεν έσπασε τη σφραγίδα, μέχρι που τελείωσα την ομιλία μου, και το ακροατήριο διαλύθηκε. Εξαιτίας αυτού του περιστατικού, όλοι θαύμασαν την αξιοπρέπεια του άνδρα. 

 Δείτε επίσης 
 γένος Ιουνίων

 Παραπομπές 

Πηγές
 Τάκιτος, Χρονικά, xvi. 26, Ιστορίες, iii. 80, Αγκρικόλα, 2
 Σουητώνιος, Δομιτιανός, 10
 Δίων Κάσσιος, lxvii. 13
 Πλίνιος, Επιστολές, i. 5, 14; iii. 11
 Plutarch, de Curiositate 15 ( Moralia 822D–E)
 Prosopographia Imperii Romani (2η έκδ.) I 730
 R. Syme, «Μια Πολιτική Ομάδα», Ρωμαϊκά Έγγραφα VII, σσ. 568–587
 Smith, William, ed. (1870). "Rusticus, Junius (2)". Dictionary of Greek and Roman Biography and Mythology. Vol. 3. σελ. 680. 

Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι πολιτικοί
Κατηγορία:Ύπατοι της Ρωμαϊκής Αυτοκρατορίας